Eingabe gegen Amosis und Genossen
Material: papyrus
Place: Memphis
Categories: Eingabe
Ptolemaios an den König
Plünderung des Tempels durch Priester
Gewalttaten
βασιλεῖ Πτολε[μαίωι καὶ βασιλίσσηι Κλεοπάτραι] τῆι ἀδε[λφ]ῆι θ[εοῖς] 
Φιλομήτορσι χα[ίρειν] 
παρὰ [Πτολ]εμαί[ου τοῦ Γλ]αυκίου   ἐν τῶι 
Σαραπ[ι]είω[ι Ἀσταρτιείωι ἔτ]η δέκα, οὐκ [ἐξεληλυθότος] τὸ παστοφ[όριον,] 
ἐν ὧι ἐνκέκ[λ]ε[ιμαι ἕως τ]ῆς σήμερον ἡμέ[ρας].[ τῆι ιϛ τοῦ Θῶυθ] Πτολεμαίου 
τοῦ καθεστ[α]μένου δ[ιὰ] τοῦ ἐν τῶι Ἀνουβιείωι ἀρχιφυλακίτου καὶ Ἀμώσιος 
τοῦ παρὰ τοῦ ἀρχιερέως παραλαβόντων φυλακίτας καὶ εἰσελθόντων εἰς 
τὸ ἐν τῶι μεγάλωι Σαραπιείωι Ἀσταρτιεῖον, οὗ καὶ ἐνκατέχομαι, ὡς καὶ ἔφην, 
μέχρι τούτου, τῶν δʼ οὖν φασκόντων εἶναι ἐν τῶ[ι] τόπωι ὅπλα καὶ ἐρευνη
σάντων πάντα τὸν τόπον κα[ὶ οὐθὲ]ν εὑρόντων  τῶν τε φυλα
κιτῶν ἐν τεῖ ἐξόδωι ἐκτιναξάν[τω]ν καὶ μηθὲν ἄτοπον ποιη[σ]άντων 
Ἀμῶσις ὁ παρὰ τοῦ ἀρχιερέως ἐ[πιστρέ]ψας μετὰ Ἰμούθου το[ῦ  ἐ]πὶ τῶν πασ
τοφόρων καὶ Ἁρενδώτου το[ῦ Κατύ]του καὶ Ἁρενδώτου τ[οῦ Νικ]χθνίβιος 
καὶ Ἐρβελλῆτος τοῦ Ἁριμούθο[υ καὶ Ψ]ενχώνσιος τοῦ Ἀμώσιος ἀκολούθου 
ὀψὲ τῆς ὥρας καὶ ἐχόντων φα[νὸν ἀπ]οβιασάμενός με καὶ σκυλησσας τὸ ἱερὸν 
ἐξήνεγκεν πάντα ὁπόσʼ ἀπερη[ρήρεισ]το, τὰ δὲ λοιπὰ παρεσφραγίσατ[ο] 
καὶ τῆι [ἑ]πτακαιδεκάτηι τ[οῦ αὐτοῦ] μηνὸς ἐπιστρέψας πρωὶ ἐξήνεγκεν 
τὰ λοιπ[ὰ] των παρεσφραγισμε[νω]ν, πρὸς δὲ τούτοις καὶ τὰς τῶν ἄλλων 
ἐνκατό[χ]ων παρα[θ]ήκ[α]ς προσ[εσ]ύλησεν. Ἁρμαῖς δέ τινος ἐπιγνόντος 
τ[ὸ]ν αὑτοῦ στάμνον ἐν ὧι καὶ ἐνῆσαν χαλκοὶ καὶ ἐπιλαβομένου ἀλογήσας 
ὁ Ἀ[μ]ῶσι[ς κ]αὶ τοῦτον κατασφραγισάμενος παρέθετο Θέωνι τινὶ τῶι Παῆτ[ος]. 
οὐ μὴν [ἀ]λλὰ καὶ εἰς τὸ ἄδυτον τῆς θεᾶς εἰσελθὼν ἐσκύλη[σε]ν τὸν ναὸν ὥστε 
κινδυνεῦσαι καὶ συντρῖψαι αὐτόν. ἐπιστρέψαντος δὲ [πά]λιν  Ἁριμούθου 
τοῦ παρὰ τοῦ ἐπιστάτου καὶ εἰσελθόντος καὶ εὑρόντος λεκάνην χαλκῆν 
οὖσαν τῆς θεᾶς κα[ὶ ].....ημένου αὐτὴν καὶ ἐξενέγκαντος, πρὸς τούτο[ις] 
Παβέλφις Πετεαρενδώτου καὶ Νικχθνῖβις ὁ τοῦ Ἰμούθου καὶ οὐ τοῦ ἀστο
χήσαντες τοῦ καλῶς ἔχοντος εἰσελθόντες καὶ ἐρευνήσαντες τὸν τόπον 
καὶ μηθὲν εὑρόντες χρήσιμον, μολύβδινά τινα εὑρόντ[ε]ς ποτήρια ὅμως οὐ
δὲ ταῦτά γε ἡμῖν ἀπέλιπον. πυνθανομένων δʼ ἡμῶν τοῦ τίνος χάριν εἴη
σαν εἰσπεπορευμένοι, ἀπεκρίθησαν ἡμῖν φήσαντες ἐπʼ ἐνεχυρασίαν ἡκέναι 
καὶ ἀπ[ε]στάλθα[ι] ὑπὸ Ψοῦλιν τοῦ ἐπὶ τῶν παστοφόρων, παρέθεντο δὲ 
τὰ ποτήρια Κεφαλᾶτι τῶι θυρωρῶι. διόπερ [ἀ]ξιῶ σε, βασιλεῦ, μὴ ὑπεριδε[ῖν] 
με παρʼ ἕκαστα ὑπὸ τῶν προγεγραμμένων ἀγνωμόνως πολιορκούμενον 
καὶ ὑβριζόμενον καὶ ἀνουμούμενον ἀλλʼ ἐάν σοι φαίνηται, συντάξαι 
καταστῆσαι ἐπὶ σὲ ὑπὲρ μὲν [ἐμο]ῦ ἀπολογιούμενον Δημήτριον Σώσου 
Κρῆτα διὰ τὸ ἐμὲ ἐν κατοχε͂ι ὄντα ἀδυνατεῖν, καταστῆσαι δὲ καὶ τοὺς 
προγεγραμμένους, ἵνα ὑπόσχωσίν μοι τὸ δίκαιον ἐπὶ σοῦ. τούτου δὲ γε
νομένου ἔσομαι τετευχὼς τῆς παρʼ ὑμῶν βοηθείας. 
εὐτυχεῖτε.